Шчадрын (Жлобінскі раён)

Шчадры́н (, ) — аграгарадок у Беларусі, у Жлобінскім раёне Гомельскай вобласці. Уваходзіць у склад Шчадрынскага сельсавета.

Знаходзіцца за 48 км у напрамку на захад ад горада Жлобін, за 131 км ад Гомеля. Праз аграгарадок пралягае аўтамабільная дарога .

 Гісторыя 
Вядома з XVIII ст. як вёска ў Бабруйскім павеце Менскага ваяводства. З 1793 г. у складзе Расійскай імперыі. З 1890 г. сяло ў Стэпскай воласці Бабруйскага павета. У 1924—1930 гг. цэнтр сельсавета ў Парыцкім раёне Бабруйскай акругі, з 1938 г. — Палескай вобласці. З 1935 г. Шчадрын мае статус мястэчка, з 1938 года — зноў вёска.

У час Вялікай Айчыннай вайны паселішча было захоплена нямецкімі войскамі ў канцы лета 1941 года і знаходзілася пад акупацыяй да 27 чэрвеня 1944 года. Нацысты стварылі гета ў Шчадрыне. У 1941—1943 гг. у вёсцы дзейнічала камсамольска-маладзёжнае падполле. 8 сакавіка 1942 г. акупанты загубілі 1200 жыхароў.
У часы акупацыі працавала каталіцкая капліца, але пасля вайны была зачынена савецкімі ўладаміВаськоў, Уладзімір. «Католікі на абшарах Панізоўя і Севершчыны.» Гісторыя Гомельскага дэканата. Мінск (2011).. Рэшткі алтара капліцы былі перададзены касцёлу ў 1991 годзе.

З 1954 года Шчадрын — цэнтр сельсавета ў Парыцкім раёне, з 1961 года ў Светлагорскім раёне, з 1962 г. у Жлобінскім раёне Гомельскай вобласці.

 Насельніцтва 
 1897 год — 4022 жыхары, 429 двароў.
 1959 год — 791 жыхар.
 2003 год — 781 жыхар, 302 двары.

 Памятныя мясціны 
міні|Магіла ахвяр фашызму.
 Брацкая магіла савецкіх воінаў і партызан.
 Магіла ахвяр фашызму.

 Вядомыя асобы 
 Роза Блюмкін (1893—1998) — амерыканская прадпрымальніца.
 Леў Абрамавіч Сыркін (1894—1951) — савецкі вучоны і педагог.
 Аляксандр Эйг (1894—1938) — палесцінскі батанік яўрэйскага паходжання.

 Крыніцы 

 Літаратура 
  — С. 492.

 Спасылкі 

Катэгорыя:Шчадрынскі сельсавет
Катэгорыя:Населеныя пункты Жлобінскага раёна